
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 637 

27 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης Δημοτικού Οργα¬ 
νισμού Άθλησης Πολιτισμού και Περιβάλλοντος 

(Δ.Ο.Α.Π.Π.) Δήμου Ομηρούπολης. 1 

Τροποποίηση συστατικής πράξης Δημοτικού Οργα¬ 
νισμού Πρόνοιας (Δ.Ο.Π.) Δήμου Ομηρούπολης... 2 
Τροποποίηση συστατικής πράξης Φιλαρμονικής Δή¬ 
μου Χίου. 3 


ΑΠΟΦΑΣΕΙ Σ 

Αριθμ. 1265/6960-1096 (1) 


Τροποποίηση συστατικής πράξης Δημοτικού Οργα¬ 
νισμού Αθλησης Πολιτισμού και Περιβάλλοντος 
(Δ.Ο.Α.Π.Π.) Δήμου Ομηρούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του ν. 2503/1997 και του άρθρου 240 
του ν. 3463/2006 (ΔΚΚ). 

2) Την υπ’ αριθμ. 1241/19.3.1998 απόφασή μας περί σύ¬ 
στασης Νομικού Προσώπου με την επωνυμία «Δημοτικός 
Οργανισμός Αθλησης Πολιτισμού και Περιβάλλοντος» 
στο Δήμο Ομηρούπολης, όπως τροποποιήθηκε με την 
υπ’ αριθμ. 3665/23.6.2000 απόφασή μας. 

3) Την υπ’ αριθμ. 62/2007 απόφαση του Δημοτικού 
Συμβουλίου Δ. Ομηρούπολης. 

4) Την υπ’ αριθμ. 1483/29.10.1997 απόφαση του Γεν. 
Γραμματέα Περιφέρειας Βορείου Αιγαίου περί μεταβί¬ 
βασης δικαιώματος υπογραφής, αποφασίζουμε: 

Τροποποιούμε την υπ’ αριθμ. 1241/19.3.1998 απόφασή μας 
περί σύστασης Νομικού Προσώπου στο Δήμο Ομηρούπολης 
με την επωνυμία «Δημοτικός Οργανισμός Αθλησης Πολιτι¬ 
σμού και Περιβάλλοντος», όπως τροποποιήθηκε με την υπ’ 
αριθμ. 3665/23.6.2000 απόφασή μας, στην παράγραφο που 
αναφέρεται στην διοίκηση του Νομικού Προσώπου, η οποία 
διαμορφώνεται ως κατωτέρω: Τ ο Νομικό Πρόσωπο διοι- 
κείται από το Διοικητικό Συμβούλιο, που απαρτίζεται από 
δεκαπέντε (15) μέλη, τα οποία μαζί με τους αναπληρωτές 
τους ορίζονται από το Δημοτικό Συμβούλιο, ως εξής: 

α) Τον Δήμαρχο ή Δημοτικό Σύμβουλο ή δημότη ή 
κάτοικο που είναι χρήστης των υπηρεσιών του νομικού 


προσώπου ή που έχει ανάλογη επαγγελματική ή κοινω¬ 
νική δράση ή ειδικές γνώσεις ανάλογα με το σκοπό του 
οργανισμού, που ορίζονται από την πλειοψηφία. 

β) Δώδεκα (12) Δημοτικούς Συμβούλους ή δημότες ή 
κατοίκους που είναι χρήστες των υπηρεσιών του νο¬ 
μικού προσώπου ή που έχουν ανάλογη επαγγελματική 
ή κοινωνική δράση ή ειδικές γνώσεις ανάλογα με το 
σκοπό του οργανισμού που ορίζονται από την πλειο¬ 
ψηφία. 

γ) Δύο Δημοτικούς Συμβούλους που ορίζονται από 
τη μειοψηφία. 

Μετά τον ορισμό των μελών το Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. Στην περίπτωση 
που μέλος έχει ορισθεί από το Δημοτικό Συμβούλιο ο 
Δήμαρχος, αυτός αυτοδικαίως καθίσταται και Πρόεδρος 
του Διοικητικού Συμβουλίου. Η θητεία των μελών του 
Διοικητικού Συμβουλίου είναι διετής. Λήγει πάντοτε με 
την εγκατάσταση του νέου Διοικητικού Συμβουλίου. 

Η απόφαση αυτή δεν θα προκαλέσει δαπάνη στον 
προϋπολογισμό του Δήμου Ομηρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30, Μαρτίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθμ. 1266/6963-1097 (2) 

Τροποποίηση συστατικής πράξης Δημοτικού Οργανι¬ 
σμού Πρόνοιας (Δ.Ο.Π.) Δήμου Ομηρούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του ν. 2503/1997 και του άρθρου 240 
του ν. 3463/2006 (ΔΚΚ). 

2) Την υπ’ αριθμ. 1240/19.3.1998 απόφασή μας περί 
σύστασης Νομικού Προσώπου με την επωνυμία «Δημο¬ 
τικός Οργανισμός Πρόνοιας» στο Δήμο Ομηρούπολης, 
όπως τροποποιήθηκε με τις υπ’ αριθμ. 641/2.3.1999 και 
1934/31.5.2000 απόφασή μας. 

3) Την υπ’ αριθμ. 61/2007 απόφαση του Δημοτικού 
Συμβουλίου Δήμου Ομηρούπολης. 

4) Την υπ’ αριθμ. 1483/29.10.1997 απόφαση του Γεν. 
Γραμματέα Περιφέρειας Βορείου Αιγαίου περί μεταβί¬ 
βασης δικαιώματος υπογραφής, αποφασίζουμε: 

Τροποποιούμε την υπ’ αριθμ. 1240/19.3.1998 απόφασή 
μας περί σύστασης Νομικού Προσώπου στο Δήμο Ομη- 
ρούπολης με την επωνυμία «Δημοτικός Οργανισμός Πρό¬ 
νοιας», όπως τροποποιήθηκε με τις υπ’ αριθμ. 641/2.3.1999 
και 1934/31.5.2000 απόφασή μας, στις παραγράφους που 
αναφέρεται στην έδρα και τη διοίκηση του Νομικού Προ¬ 
σώπου, η οποία διαμορφώνεται ως κατωτέρω: 

- Ορίζει έδρα του Νομικού Προσώπου το Βροντάδο. 

- Το Νομικό Πρόσωπο διοικείται από το Διοικητικό 
Συμβούλιο, που απαρτίζεται από δεκαπέντε (15) μέλη, 
τα οποία μαζί με τους αναπληρωτές τους ορίζονται από 
το Δημοτικό Συμβούλιο, ως εξής: 

α) Τον Δήμαρχο ή Δημοτικό Σύμβουλο ή δημότη ή 
κάτοικο που είναι χρήστης των υπηρεσιών του Νομικού 
Προσώπου ή που έχει ανάλογη επαγγελματική ή κοινω¬ 
νική δράση ή ειδικές γνώσεις ανάλογα με το σκοπό του 
οργανισμού, που ορίζονται από την πλειοψηφία. 

β) Έντεκα (11) δημοτικούς συμβούλους ή δημότες ή 
κατοίκους που είναι χρήστες των υπηρεσιών του Νομι¬ 
κού Προσώπου ή που έχουν ανάλογη επαγγελματική ή 
κοινωνική δράση ή ειδικές γνώσεις ανάλογα με το σκοπό 
του οργανισμού που ορίζονται από την πλειοψηφία, 

γ) Δύο Δημοτικούς Συμβούλους που ορίζονται από 
τη μειοψηφία. 

δ) Την πρόεδρο της Φιλόπτωχου Αδελφότητας Κυριών 
και Νεανίδων Βροντάδου-Λειβαδίων. Μετά τον ορισμό 
των μελών το Δημοτικό Συμβούλιο εκλέγει από τα μέλη 
αυτά τον Πρόεδρο και τον Αντιπρόεδρο του Διοικητικού 
Συμβουλίου. Στην περίπτωση που μέλος έχει ορισθεί 
από το Δημοτικό Συμβούλιο ο Δήμαρχος, αυτός αυ¬ 
τοδικαίως καθίσταται και πρόεδρος του Διοικητικού 
Συμβουλίου. Η θητεία των μελών του Διοικητικού Συμ¬ 
βουλίου είναι διετής. Λήγει πάντοτε με την εγκατάσταση 
του νέου Διοικητικού Συμβουλίου. 

Η απόφαση αυτή δεν θα προκαλέσει δαπάνη στον 
προϋπολογισμό του Δήμου Ομηρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30, Μαρτίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

-♦- 

Αριθμ. 1131/6066-957 (3) 

Τροποποίηση συστατικής πράξης Φιλαρμονικής 
Δήμου Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 239-240 του ν. 3463/2006 
καθώς και αυτές του άρθρου 7 του ν. 2503/2007. 

2. Το από 15.5.1948 βασιλικό διάταγμα για την σύστα¬ 
ση Νομικού Προσώπου με την επωνυμία «Φιλαρμονική 
Δήμου Χίου» και όπως αυτή τροποποιήθηκε με την υπ’ 


αριθμ. 22514/8.4.1983 απόφαση του Υπουργού Εσωτε¬ 
ρικών. 

3. Την υπ’ αριθμ. 69/2007 απόφαση του Δημοτικού 
Συμβουλίου του Δήμου Χίου. 

4. Την υπ’ αριθμ. 1483/29.10.1997 απόφαση του Γενικού 
Γ ραμματέα Περιφέρειας Βορείου Αιγαίου περί δικαιώ¬ 
ματος μεταβίβασης υπογραφής, αποφασίζουμε: 

Τροποποιεί το από 15.5.1948 βασιλικό διάταγμα «περί 
συστάσεως εν τω Δήμω Χίου ίδιου Νομικού Προσώπου 
υπό τον τίτλο Φιλαρμονική Δήμου Χίου» και όπως τρο¬ 
ποποιήθηκε με την υπ’ αριθμ. 22514/8.4.1983 απόφαση 
του Υπουργού Εσωτερικών ως προς τις παραγράφους 
που αφορούν στους πόρους και στη διοίκηση αυτού, οι 
οποίες διαμορφώνονται ως ακολούθως: 

1. Πόροι του Νομικού Προσώπου είναι: α) Ετήσια επιχο¬ 
ρήγηση του Δήμου Χίου μέχρι το ποσό των 200.000,00 
ευρώ, β) Έσοδα από τελετές, συναυλίες κλπ. γ) Πόσης 
φύσεως εισφορές, δωρεές και κληροδοτήματα. 

2. Το Νομικό Πρόσωπο διοικείται από επταμελές Διοι¬ 
κητικό Συμβούλιο, μαζί με τους αναπληρωτές τους και 
αποτελείταί: α) Από τον Δήμαρχο Χίου, ως Πρόεδρο, β) 
Από τρεις (3) αιρετούς Δημοτικούς Συμβούλους εκ των 
οποίων δύο (2) τουλάχιστον ορίζονται από την μειοψη¬ 
φία του Δημοτικού Συμβουλίου. Ο ορισμός των μελών 
της μειοψηφίας γίνεται από την ίδια την μειοψηφία 
και ακολουθεί ο ορισμός από το Διοικητικό Συμβούλιο. 
Εάν η μειοψηφία δεν ορίσει Συμβούλους ή εκείνα που 
έχουν ορισθεί παραιτηθούν χωρίς να αντικατασταθούν, 
μετέχουν Σύμβουλοι της πλειοψηφίας, γ) Από τρεις (3) 
δημότες ή κατοίκους χρήστες των υπηρεσιών του Νο¬ 
μικού Προσώπου ή κάτοικοι με ανάλογη επαγγελματική 
ή κοινωνική δράση ή ειδικές γνώσεις σχετικά με τον 
σκοπό του Νομικού Προσώπου. Μετά τον ορισμό των 
μελών του Δ.Σ. του Νομικού Προσώπου, το Δημοτικό 
Συμβούλιο εκλέγει από τα μέλη αυτά (αιρετά ή μη) τον 
Αντιπρόεδρο του Διοικητικού Συμβουλίου. 

Η θητεία των μελών του Διοικητικού Συμβουλίου ορίζε¬ 
ται με απόφαση Δημοτικού Συμβουλίου και λήγει πάντο¬ 
τε με την εγκατάσταση του νέου Διοικητικού Συμβου¬ 
λίου. Τα μέλη του Διοικητικού Συμβουλίου μπορούν να 
αντικατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο, 
που ανάγεται στην άσκηση των καθηκόντων τους. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δι¬ 
οικητικού Συμβουλίου. Τον Πρόεδρο του Διοικητικού 
Συμβουλίου σε περίπτωση απουσίας ή κωλύματος ανα¬ 
πληρώνει ο Αντιπρόεδρος. 

Η απόφαση αυτή προκαλεί δαπάνη 150.000,00 ευρώ 
στον προϋπολογισμό του Δήμου Χίου έτους 2007, ενώ 
για το καθένα από τα επόμενα 5 έτη θα προκαλεί δα¬ 
πάνη μέχρι 200.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30, Μαρτίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

